Montmaurin
Montmaurin (Montmaurin en francés) qu'es ua comuna gascoa de Comenge, en Nebosan, situada en eth departament dera Hauta Garona e era region d', ancianament de Miègjorn-Pirenèus.

Geografia
Es tanhenta de Bolonha de Gessa e traucada per un arriu, las Aiguadas (dab ua grafia aberranta en francés, La Seygouade).

Istòria e patrimòni
Situada au ras de las Gòrjas de Sava, lo lòc de Monmaurin qu'es ric de mantuas estratas istoricas qui pujan au pregon dera preïstòria ; que i an trobat mantuas restas dont ua mandibula deth òme de Montmaurin. Montmaurin qu'es tanben eth lòc on e ho bastida la villa romana de Montmaurin (la màger de las qui hon conservadas) qui las soas restas e hon horucadas en 1946. 

Eras descobèrtas arqueologicas divèrsas que son expausadas dens eth musèu de la vila. Era villa, en dehòra deth vilatge, que's visita tanben. Eth patrimòni preïstoric qu'es totun miaçat per projèctes industriaus d'expletacion minièra.

Pendent eth Ancian Regime, Montmaurin qu'èra de Nebosan, dera diocèsi de Comenge e dera senescaucia de Tolosa. Eth vocable dera glèisa qu'es Nòsta Dauna. Tanlèu 1790, Montmaurin qu'èra deu canton de Bolonha de Gessa .

Heraudica
L'escut de Montmaurin que's blasona atau : escartierat, en purmèr d'aur deths tres paus de gules, ath dusau e ath tresau de sable cargat d'ua crotz Malta d'argent, en quautau d'aur dab duas vacas de gulas coletadas e clarinadas d'azur ; suu tot de sable dab ua colomna d'argent.

Administracion

 Abans era refòrma cantonau de 2014, aplicada en 2015, era comuna qu'èra deth canton de Bolonha de Gessa; qu'es ara deth canton de Sent Gaudenç.

Demografia

 2016 : 210

Lòcs e monuments

Personalitats ligadas damb era comuna

Véser tanben

Ligams extèrnes

Nòtas

Comuna de Comenge
Comuna de la Nauta Garona